கேள்வி: அழகிய கண்ணே (2023 திரைப்படம்) - தயாரிப்பு பற்றி நீங்கள் என்ன அறிந்துள்ளீர்கள்?
பதில்: இப்படம் இயக்குநர் சீனு இராமசாமி சகோதரரான ஆர்.விஜயகுமார் இயக்குநராக அறிமுகமாகும் படம். பட்டிமன்ற நடுவர் திண்டுக்கல் ஐ. லியோனி மகனான லியோ சிவகுமாரின் முதன்மைக் கதாபாத்திரத்தில் நடிக்கும் முதல் திரைப்படமாகும். அவர் இதற்கு முன்பு ''மாமனிதன் (திரைப்படம்)'' (2022) மற்றும் ''கண்ணை நம்பாதே'' (2023) ஆகிய படங்களில் துணை வேடங்களில் நடித்திருந்தார். இப்படத்தின் படப்பிடிப்பு 2021 ஆம் ஆண்டின் தொடக்கத்தில் தொடங்கியது. சீனு ராமசாமியின் நீண்டகால நண்பராகவும், ஒத்துழைப்பாளராகவும் இருந்ததால், நடிகர் விஜய் சேதுபதி, ஒரு சிறிய தோற்றத்தில் தோன்றுவதற்காக ஒத்துக்கொண்டு ஒரு நாள் மட்டுமே நடித்துக் கொடுத்தார். விஜய் சேதுபதி தனது பாத்திரத்திற்காக சம்பளம் வாங்கவில்லை, மேலும் அவரது அலுவலகத்தில் படப்பிடிப்பை நடத்தவும் அனுமதித்தார். இயக்குநர் பிரபு சாலமன் தனது முதல் முறையா நடிகராக இப்படத்தில் நடித்தார். மேலும், 2021 ஆம் ஆண்டின் தொடக்கத்தில் தனது பகுதிகளை முடித்தார்
கேள்வி: அழகிய கண்ணே (2023 திரைப்படம்) - வரவேற்பு பற்றி தகவல் சொல்.
பதில்: இப்படம் 23 ஜூன் 2023 அன்று தமிழ்நாடு முழுவதும் வெளியிடப்பட்டது. படத்தை மதிப்பாய்வு செய்து, ''தி டைம்ஸ் ஆஃப் இந்தியா'' ஒரு விமர்சகர் பின்வருமாறு எழுதினார், "படத்தின் நோக்கங்கள் சில இடங்களில் நன்றாக உள்ளன, ஆனால் எழுத்து பலவீனமாக உள்ளது அத்தோடு படத்தில் ஆச்சரியங்கள் அல்லது திருப்பங்கள் இல்லை". ''ஒன்இந்தியா'' ஒரு விமர்சகர் "கணிக்கக்கூடிய திரைக்கதை படம் பெரிய தாக்கத்தை ஏற்படுத்தாமல் தடுக்கிறது" என்று குறிப்பிட்டார். ''தி இந்து'' மற்றும் ''தினபூமி'' நாளிதழ்களின் விமர்சகர்களும் படத்திற்கு நடுநிலையான விமர்சனங்களை வழங்கினர்.